Forekommer der [[markedsfejl]] på markedet, kan de forstyrre markedsmekanismen, så ligevægten på markedet ikke bliver [[efficiens|efficient]] (eller [[Pareto-optimal]]). Markedskræfterne fungerer i sådan en situation ikke tilstrækkelig hensigtsmæssigt.<ref>Pindyck, R.S. og D. L. Rubinfeld (2009): Microeconomics, International Edition, kapitel 9. Seventh Edition, Pearson Education.</ref> Markedsfejl kan også bevirke, at markedet ikke clearer, dvs. at udbud og efterspørgsel ikke er lige store i ligevægten. Eksistensen af [[arbejdsløshed]] er et eksempel herpå. Arbejdsløshed betyder, at arbejdstagernes udbud af ledig arbejdskraft ved den gældende løn er større end virksomhedernes efterspørgsel efter arbejdskraft; når arbejdsløshed kan eksistere i længere perioder, er det et tegn på, at der er markedsfejl, der forhindrer [[arbejdsmarked]]et i at cleare.
Psykologi Samfund Historie Mellemmenneskelige_forhold